

Na temelju članka 27. Pravilnika o financiranju udruga i drugih neprofitnih organizacija iz Proračuna Zagrebačke županije („Glasnik Zagrebačke županije“, broj 35/15), članaka 7. i 11. Odluke o uvjetima, kriterijima i postupku za ostvarivanje prava na financiranje projekata udruga i drugih neprofitnih organizacija u području zaštite okoliša i prirode (KLASA: 024-05/23-02/17, URBROJ: 238-03-23-10 od 31. ožujka 2023. godine), Povjerenstvo za ocjenjivanje projektnih prijava pristiglih na Javni natječaj za financiranje projekata udruga i drugih neprofitnih organizacija u području zaštite okoliša i prirode u 2023. godini, dana 8. rujna 2023. daje

**Prijedlog Zaključka**

**o dodjeli financijskih sredstava za projekte**

I.

Predlaže se isplata sredstava za sufinanciranje projekata udruga i drugih neprofitnih organizacija prijavljenih na Javni natječaj za financiranje projekata udruga i drugih neprofitnih organizacija u području zaštite okoliša i prirode u 2023. godini (u daljnjem tekstu: Javni natječaj) iz Proračuna Zagrebačke županije, u ukupnom iznosu od 55.000,00 eura kako slijedi:

| **RBR** | **UDRUGA** | **PROJEKT** | **BROJ BODOVA OD UKUPNO 100** | **PRIJEDLOG DODJELE** |
| --- | --- | --- | --- | --- |
| 1. | ALEJA PRVAŠIĆA | Aleja prvašića  | 72 | 2.000,00 |
| 2. | DRUŠTVO NAŠA DJECA JASTREBARSKO | Aleja prvašića Jastrebarsko 2023. | 72 | 2.000,00 |
| 3. | DRUSTVO NAŠA DJECA VLADIMIR NAZOR KRIŽ | Čisto je zdravo i fino | 72 | 1.500,00 |
| 4. | DVD ČEGLJI | Uređenje okoliša vatrogasnog doma i obale potoka | 70 | 2.500,00 |
| 5. | DVD ČRNILOVAC | Uređenje okoliša kapelice i bunara te korita potoka u mjestu Črnilovec | 68 | 1.500,00 |
| 6. | DVD NOVO ČIČE | Trajno uništavanje ambrozije sa javnih površina | 80 | 1.000,00 |
| 7. | EDUKA – CENTAR LOKALNOG RAZVOJA | Vrt bioraznolikosti | 66 | 1.000,00 |
| 8. | EKOTURISTIKO | V starem Januševečkom vrteku | 80 | 2.000,00 |
| 9. | GLJIVARSKA UDRUGA AMANITA SVETI IVAN ZELINA | Gljivarsko edukativni park – info table | 68 | 1.000,00 |
| 10. | HPD JASTREBARSKO | #HPD Jastrebarsko - mi smo dio rješenja | 76 | 1.500,00 |
| 11. | KLUB ŽENA POKUPSKO | Zasadi i čuvaj | 76 | 2.500,00 |
| 12. | KREATIVNI STUDIO ZVRK | Eko-bio program za djecu i mlade “Livada iz sna” 2023. | 78 | 2.000,00 |
| 13. | KUD “ČIČE” Novo Čiče | Etno naselje Novo Čiče u svrhu edukacije djece i mladih o zaštiti prirode i okoliša | 78 | 1.500,00 |
| 14. | KUPA - RIJEKA ŽIVOTA | Nauči i (po) Kupi! | 80 | 2.000,00 |
| 15. | L.D. FAZAN PUŠČA | Izgradnja solarne elektrane | 70 | 2.000,00 |
| 16. | PLEMENITA OPĆINA TUROPOLJSKA | Pošumljavanje plemenitih puta Plemenite općine turopoljske | 72 | 2.500,00 |
| 17. | ŠRD JASTREBARSKO | Uspostava video nadzora na jezerima Novaki | 78 | 2.500,00 |
| 18. | ŠRD SVETI IVAN ZELINA | Mislimo zeleno | 64 | 1.800,00 |
| 19. | SRD ŠTUKA STRMEC | Instalacija solarnog sustava i izgradnja prirodnog prolaza sa ustavom između jezera  | 66 | 2.000,00 |
| 20. | ŠRU ODRA VELIKA GORICA | Obnova dotrajale infrastrukture Ježevo | 62 | 2.500,00 |
| 21. | TZ PISAROVINA | Zelena Pisarovina | 74 | 2.300,00 |
| 22. | ZAM – ZELENA AKCIJA MIČEVEC | Revitalizacija prostora u javnom vlasništvu za sretno i zeleno djetinjstvo | 78 | 2.400,00 |
| 23. | ZELENA MREŽA AKTIVISTIČKIH GRUPA | Hoću to!6 | 76 | 2.500,00 |
| 24. | DRUŠTVO PRIJATELJA PRIRODE | Sprijateljimo se s prirodom | 64 | 1.000,00 |
| 25. | EKOLOŠKA UDRUGA SLAPNICA | Očuvanje i zaštita Slapnice od izvora do slapa Brisalo | 70 | 1.500,00 |
| 26. | LD ZEC OBOROVO | Čišćenje divljih odlagališta i edukacija o odvojenom prikupljanju otpada | 80 | 1.000,00 |
| 27. | UDRUGA BIOFILA HRVATSKE | Spasimo oprašivače | 80 | 1.500,00 |
| 28. | UDRUGA MORNARIS | Blago jadranskog podmorja | 54 | 1.500,00 |
| 29. | UDRUGA ZELENE STOPE | Knjiga “Kako smo očistili Hrvatsku od auto-olupina” | 72 | 1.000,00 |
| 30. | UDRUGA ZA ZAŠTITU OKOLIŠA ČRET | Edukacijom građana i najmlađih za očuvanje prirode | 60 | 1.000,00 |
| 31. | UDRUGA ŽENSKE RUKE | Kod nas reciklaža nije gnjavaža | 74 | 1.000,00 |
| 32. | PEGAZ - PODUKA | Eko poljoprivreda | 60 | 1.000,00 |

II.

Udruge i druge neprofitne organizacije koje su nezadovoljne prijedlogom Zaključka o dodjeli financijskih sredstava imaju pravo na prigovor.

Prigovor se može podnijeti isključivo na provedbu natječajnog postupka te eventualno bodovanje nekog kriterija s 0 bodova, ukoliko prijavitelj smatra da je u prijavi dostavio dovoljno argumenata za drukčije bodovanje.

Razlog podnošenja prigovora ne može biti visina dodijeljenih sredstava ili nedodjela sredstava.

Rok za podnošenje prigovora je 8 (osam) dana od dana objave prijedloga Zaključka o dodjeli financijskih sredstava na web stranicama Zagrebačke županije, a Zaključak o prigovoru, donosi Župan.

III.

Javnom objavom prijedloga Zaključka o dodjeli financijskih sredstava na internetskim stranicama Zagrebačke županije smatra se da su udruge ili druge neprofitne organizacije, čiji su programi prihvaćeni, obaviještene o rezultatima Javnog natječaja.

IV.

Prijedlog Zaključka stupa na snagu danom donošenja i objavljuje se na internetskim stranicama Zagrebačke županije.

KLASA: 351-02/23-05/6

URBROJ: 238-18-02/2-23-82

Zagreb, 8. rujna 2023.